Diari Oficial de la Generalitat Valenciana


Sumari del DOGV 4675, del 22-01-2004 (2004/204)

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament la modificació puntual, plaça Poeta Miguel Hernández, en sòl urbà, del Pla general d'ordenació urbana del municipi d'Alfafar (València).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/204


Data del document
:   21-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alfafar
    * pla d'urbanisme

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament la modificació puntual, plaça Poeta Miguel Hernández, en sòl urbà, del Pla general d'ordenació urbana del municipi d'Alfafar (València). [2004/X204]
  
Vist l'expedient referit a la modificació puntual (plaça Poeta Miguel Hernández) del Pla general d'ordenació urbana del municipi d'Alfafar (València), i de conformitat amb els següents
  
Antecedents de fet
  
Primer. El projecte es va sotmetre a informació pública i després del pertinent període d'informació pública (publicació en el DOGV, núm. 4480, de data 14 d'abril de 2003 i en el diari Levante de data 26 de març del mateix any) sense que es presentaren al·legacions, es va aprovar provisionalment pel ple de l'Ajuntament el 22 de maig de 2003. L'expedient va tindre entrada en el Servei Territorial de València el 16.06.03.
  
Segon. El projecte de modificació consta de la memòria informativa i justificativa, juntament amb els plànols d'ordenació amb la nova proposta.
  
Tercer. El municipi d'Alfafar compta amb Pla general d'ordenació urbana, aprovat definitivament per la Comissió Territorial d'Urbanisme el 10 de desembre de 1990.
  
Quart. La Comissió Territorial d'Urbanisme de València, en la sessió del 26 de setembre de 2003, va acordar elevar al conseller de Territori i Habitatge l'aprovació definitiva de la modificació puntual del Pla general d'ordenació urbana d'Alfafar (plaça Poeta Miguel Hernández) en sòl urbà.
  
Cinqué. El conseller de Territori i Habitatge va informar favorablement l'alteració de zones verdes afectades per l'expedient de modificació puntual plaça Poeta Miguel Hernández del Pla general d'ordenació urbana del municipi d'Alfafar.
  
Fonaments de dret
  
Primer. La tramitació ha estat correcta, conforme al que estableix l'art. 38, per remissió de l'article 55.1 de la Llei 6/1994, de 15 de novembre, reguladora de l'activitat urbanística, en endavant LRAU.
  
La documentació està completa a l'efecte del compliment del que preceptua l'article 27 de la Llei reguladora de l'activitat urbanística.
  
Segon. La present modificació afecta a sòl urbà, en l'àmbit denominat barri d'Orba o parc Alcosa, zona 6 de les ordenances, (situat entre els termes de Benetússer, Picanya i Massanasa, separat físicament del nucli antic d'Alfafar per barreres com la línia de ferrocarril i el camí Reial), totalment consolidat per l'edificació i amb una urbanització precària quant a serveis; l'espai lliure de major dimensió del barri és objecte de la present modificació (plaça Poeta Miguel Hernández, al nord-oest del barri).
  
La modificació proposada pretén:
  
Millorar la distribució de l'espai lliure que constitueix la citada plaça - en el context de tramitació simultània del projecte d'obra de remodelació integral d'aquesta ?, el sistema viari plantejat pel present PGOU manca de funcionalitat, genera nombrosos racons i carrers ?en fons de sac- que dificulten les connexions internes i externes del barri. Es disposa al costat de la plaça un vial en sentit nord-sud que permet el pas de circulació rodada controlada i un aparcament de vehicles annex al vial, la qual cosa suposa una millora en l'accessibilitat a aquest espai lliure i millora les connexions del barri.
  
La modificació suposa una nova qualificació d'una xicoteta part de l'espai lliure d'ús públic pel de viari i aparcament. Es reduiria, en termes absoluts l'espai lliure de 9.117 m² a 7.397 m², encara que realment s'ordena part d'un espai indefinit en el PGOU i l'ordenació del qual en pla és incoherent. Es tracta d'una permuta entre usos dotacionals públics.
  
La Corporació Local justifica la proposta en considerar que es tracta de resoldre l'ordenació de l'àmbit afectat com a espai lliure al servei dels habitants del barri (actualment hi ha un espai semiurbanitzat en la seua meitat oest), es millora la seua accessibilitat i escomet la seua ordenació integral considerant aspectes funcionals no concretats en el PGOU (recentment s'han alliberat certs espais annexos a la plaça fins llavors ocupats per infraestructures de clavegueram).
  
Tercer. La modificació proposa un canvi de qualificació d'una xicoteta part de la superfície destinada en el vigent PGOU a espai lliure d'ús públic que passa a viari i aparcament, es tracta, en realitat d'ordenar i millorar un espai que quedava indefinit en el planejament vigent. La reducció en 1.720 m² de l'espai lliure públic respecte al total previst en el barri d'Orba (de 22.252 m² passaria a 20.532 m²), és d'escassa entitat i suposa una mitjana per habitatge de 8,34 m²/hab superior a la del nucli antic (6,3 m²/hab) i pròxima a la mitjana del sòl urbà del municipi (9,4 m²/hab).
  
La modificació no afecta la xarxa primària de dotacions (zona verda), ja que no està entre el que el planejament vigent qualifica com a sistemes generals (espais lliures - parc urbà), que suposa una dotació de zona verda per habitant de 5,01 m²/hab., sinó que es tracta de sòl dotacional de xarxa secundària, abans denominats ?sistemes locals?.
  
La modificació prevista no suposa un augment de l'aprofitament lucratiu privat, ja que aquests dos usos són dotacionals de caràcter públic, i manté la proporció i qualitat de les dotacions públiques previstes pel planejament vigent, de conformitat amb el que disposa l'article 55.3 de la LRAU. Per tant, la proposta s'entén justificada i es considera correcta des del punt de vista urbanístic d'acord amb el que estableix l'art. 40 de la LRAU.
  
Quart. La modificació comporta una diferent qualificació o ús urbanístic de zones verdes, per la qual cosa consta en l'expedient informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la Disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la citada llei, sense que siga preceptiu dictamen del Consell Jurídic Consultiu donat l'objecte específic de la modificació proposada.
  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb els articles 6.e) i 10.a) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació puntual, plaça Poeta Miguel Hernández, en sòl urbà, del Pla general d'ordenació urbana del municipi d'Alfafar (València).
  
Contra la present resolució, que posa fi a la via administrativa, es podrà interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.